**Ua Ao Hawaiʻi**

Kau e ka wena o ke ao i ka lani

He wekeweke i ka pō pilipuka

He ʻelele o ka poniponi Hikina

Kau ke kāheʻa wanaʻao i ka ʻālaʻapapa

Laʻi ana i luna o ke kūkulu o ka lani lā

ʻO kaʻu ia e huli alo nei i ka ulu ē

ʻAe, ua ao ē….

Hō mai lā kō mālamalama

I ka honua nei i ka mauli ola

Ua ao Hawaiʻi ke ʻōlino nei

Mai ka piʻina a ka welona a ka lā

Kāhiko ʻia i ka ʻike manomano

Ka ʻike kōliʻu mai o kikilo mai

ʻO kaʻu nō ia ʻo ka pūlama

A paʻa ma ka ipu o ka ʻike ē.

ʻAe, ua ao ē….

He mele no Hawaiʻi ua ao.